CELEX: 22016D0756
Language: fi
Date: 2015-03-20 00:00:00
Title: ETA:n sekakomitean päätös N:o 73/2015, annettu 20 päivänä maaliskuuta 2015, yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta [2016/756]

19.5.2016   
               
               
                  FI
               
               
                  Euroopan unionin virallinen lehti
               
               
                  L 129/87
               
            ETA:n SEKAKOMITEAN PÄÄTÖS
      N:o 73/2015,
      annettu 20 päivänä maaliskuuta 2015,
      yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta [2016/756]
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:
      
                  (1)
               
               
                  On aiheellista laajentaa ETA-sopimuksen sopimuspuolten välinen yhteistyö kattamaan valtioiden rajat ylittävistä vakavista terveysuhkista ja päätöksen N:o 2119/98/EY kumoamisesta 22 päivänä lokakuuta 2013 annettu Euroopan parlamentin ja neuvoston päätös N:o 1082/2013/EU (1).
               
            
                  (2)
               
               
                  Sen vuoksi olisi muutettava ETA-sopimuksen pöytäkirjaa 31, jotta tätä laajennettua yhteistyötä voitaisiin harjoittaa,
               
            ON HYVÄKSYNYT TÄMÄN PÄÄTÖKSEN:
      1 artikla
      Lisätään ETA-sopimuksen pöytäkirjassa 31 olevan 16 artiklan 1 kohtaan luetelmakohta seuraavasti:
      
                  ”—
               
               
                  
                     32013 D 1082: Euroopan parlamentin ja neuvoston päätös N:o 1082/2013/EU, annettu 22 päivänä lokakuuta 2013, valtioiden rajat ylittävistä vakavista terveysuhkista ja päätöksen N:o 2119/98/EY kumoamisesta (EUVL L 293, 5.11.2013, s. 1).
                  Liechtenstein vastaa kaikista kustannuksista, jotka aiheutuvat sen osallistumisesta päätöksen N:o 1082/2013/EU mukaiseen toimintaan. Jos ja kun Liechtensteinista tulee 11 päivänä maaliskuuta 2014 annetulla Euroopan parlamentin ja neuvoston asetuksella (EU) N:o 282/2014 perustetun unionin kolmannen terveysalan toimintaohjelman (2014–2020) osanottaja, siihen sovelletaan tavanomaisia kustannusten korvaamista koskevia säännöksiä.”
               
            2 artikla
      Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (*).
      3 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
      
         Tehty Brysselissä 20 päivänä maaliskuuta 2015.
         
            
               ETA:n sekakomitean puolesta
            
            
               Puheenjohtaja
            
            Gianluca GRIPPA
         
      
      
         (1)  EUVL L 293, 5.11.2013, s. 1.
      
         (*)  Valtiosäännön asettamista vaatimuksista ei ole ilmoitettu.